cyanic-selkie/wikianc huggingface dataset:
Βερντόν (ποταμός)
Το φαράγγι του Βερντόν
μικρογραφία|Ο Βερντόν στην [[Κοιλάδα του Ροδανού (Γαλλία)|κοιλάδα του Ροδανού]] Ο ποταμός είναι γνωστός για το εντυπωσιακό φαράγγι του: το φαράγγι του Βερντόν, την πιο γραφική διαδρομή του, από την κοινότητα Καστελάν έως τη λίμνη Σαιντ-Κρουά. Αυτό το ασβεστολιθικό φαράγγι, που ονομάζεται επίσης «Γκραν Κανυόν του Βερντόν», μήκους 21 χιλιομέτρων και βάθους άνω των 300 μέτρων, είναι μια δημοφιλής περιοχή για αναρρίχηση, υδάτινα σπορ και δραστηριότητες όπως κανό, καγιάκ, ράφτινγκ κ.α.
Εξωτερικοί σύνδεσμοι
Κατηγορία:Ποταμοί της Γαλλίας
Δήμος Γαυρίου
Δήμαρχοι
Οι Δήμαρχοι του δήμου ήταν:
Πηγές
Κατηγορία:Δήμοι Άνδρου Γαυριο Γαυριο
Έλλεν Φραντς
H Έλλεν Φραντς, γερμ. Ellen Franz (30 Μαΐου 1839 – 24 Μαρτίου 1923) ήταν Γερμανίδα πιανίστρια και ηθοποιός.
Βιογραφία
Γεννήθηκε στο Βερολίνο. Εμφανίστηκε για πρώτη φορά το 1867 στο Θέατρο της Αυλής (Hoftheater) του Μάινινγκεν. Το 1873 παντρεύτηκε στη βίλα Φεοντόρα, στο Μπαντ Λήμπενσταϊν, τον δούκα του Μάινινγκεν ως 3η σύζυγός του. Επειδή ήταν αστή, ο δούκας της έκανε ευγενή, δίνοντάς τηw τον τίτλο της βαρόνης του Χέλντμπουργκ. Ο μοργανατικός αυτός γάμος ανησύχησε τον Γουλιέλμο Β΄ αυτοκράτορα της Γερμανίας, που λόγω της αποστροφής του προς την Έλλεν, δεν επισκέφθηκε το ανάκτορο Άλτενσταϊν, του οποίου ο Γεώργιος Β΄ είχε αναλάβει την ανακατασκευή του το 1889.
Οικογένεια
Παντρεύτηκε το 1873 τον Γεώργιο Β΄ των Βέττιν δούκα της Σαξονίας-Μάινινγκεν.
Πηγές
8 Hans Knudsen (1961), "Franz, Ellen", Neue Deutsche Biographie (NDB) (in German), 5, Berlin: Duncker & Humblot, pp. 374–374; (full text online) 8 Kuratorium Meiningen (Hrsg): Lexikon zur Stadtgeschichte Meiningen. Bielsteinverlag, Meiningen 2008, ISBN 978-3-9809504-4-2.
Παραπομπές
Φραντς Ελλεν
Αικατερίνη της Βουλγαρίας
Αυτοκράτειρα
Αφού έγινε αυτοκράτορας, ο Ισαάκιος την έθεσε στην Αυγούστα. Ο Ισαάκ έγινε βυζαντινός αυτοκράτορας το 1057. Εκτέλεσε καθήκοντα ως σύζυγός του δύο χρόνια πριν ο Ισαάκιος αρρωστήσει. Ο Μιχαήλ Ψελλός περιγράφει την Αικατερίνη ως: "Η αυτοκράτειρα - μια αξιοσημείωτη γυναίκα, που καταγόταν από ευγενική γενιά- και την κόρη της από τον Ισαάκιο, ένα όμορφο κορίτσι όχι μόνο πριν τις ξυρίσουν το κεφάλι, αλλά και μετά την κουρά. " Ο Ισαάκιος παραιτήθηκε από τον θρόνο στις 22 Νοεμβρίου 1059. Αποσύρθηκε στη Μονή Στουδίου και πέρασε το υπόλοιπο της ζωής του, μέχρι τον θάνατό του στα τέλη του 1060 ή το 1061, ως μοναχός. Μετά την παραίτηση του συζύγου της, φαίνεται να βασίλεψε για λίγο με τον Κωνσταντίνο Ι΄, αλλά τελικά αποσύρθηκε επίσης στο μοναστήρι του Μυρελαίου κάτω από το μοναστικό όνομα της Ξένης.
Οικογένεια
Η Αικατερίνη είχε τουλάχιστον δύο παιδιά με τον Ισαάκ: τον
Πηγές
Κατηγορία:Σύζυγοι Βυζαντινών Αυτοκρατόρων Κατηγορία:Βυζαντινοί του 11ου αιώνα Κατηγορία:Οίκος Κομητόπουλων Κατηγορία:Βουλγάρες πριγκίπισσες
Αμαργάσαυρος
Ο Αμαργάσαυρος είναι ένα είδος σαυρόποδου δεινόσαυρου, που έζησε κατά την κατώτερη Κρητιδική περίοδο στην Αργεντινή.
Περιγραφή
αριστερά|μικρογραφία|Απεικόνιση Ο αμαργάσαυρος είχε μικρό μέγεθος για σαυρόποδο. Είχε μήκος 10 μέτρα και ζύγιζε 3 τόνους. Ήταν ένα εύσωμο ζώο με κοντά και παχιά πόδια και λαιμό. Η ουρά του ήταν όσο το μήκος του σώματός του και πιθανόν τελείωνε σε ένα μαστίγιο.
Ο αμαργάσαυρος είχε δυο σειρές με μακριά αγκάθια κατά μήκος του λαιμού και της πλάτης του, που το καθένα είχε ύψος 1,8 μέτρα. Τα αγκάθια χρησίμευαν για να αμύνεται από τα αρπακτικά ζώα. Μια δερμάτινη μεμβράνη ανάμεσα στα αγκάθια σχημάτιζε ένα ιστίο, που χρησίμευε για τη ρύθμιση της θερμοκρασίας του και την προσέλκυση του θηλυκού.
Ιστορία & απολιθώματα
Ο αμαργάσαυρος ανακαλύφθηκε από έναν γεωλόγο που εργαζόταν για λογαριασμό εταιρείας πετρελαίου. Πήρε το όνομά του από την τοποθεσία Αμάργα της Αργεντινής το 1991, όπου την ίδια χρονιά οι ερευνητές έφεραν στην επιφάνεια τα απομεινάρια του. Μέχρι σήμερα έχουν ανακαλυφθεί μερικοί σχεδόν πλήρεις σκελετοί.
Βιολογία
Ο αμαργάσαυρος ζούσε σε ξηρό και ζεστό περιβάλλον. Τρεφόταν σε ύψος 2,7 μέτρων, όπως μαρτυρά ο προσανατολισμός των σπονδύλων του λαιμού, και είτε βάδιζε αργά είτε κάλπαζε σαν ρινόκερος, όπως φαίνεται από τα κοντά του πόδια.
Παραπομπές
Κατηγορία:Διπλοδοκίδες
Αλεποχώρι Λακωνίας
Το Αλεποχώρι (Τοπική Κοινότητα Αλεποχωρίου - Δημοτική Ενότητα ΓΕΡΟΝΘΡΩΝ), ανήκει στον δήμο Ευρώτα της Περιφερειακής Ενότητας Λακωνίας που βρίσκεται στην Περιφέρεια Πελοποννήσου, σύμφωνα με τη διοικητική διαίρεση της Ελλάδας όπως διαμορφώθηκε με το Πρόγραμμα «Καλλικράτης». Η επίσημη ονομασία είναι “το Αλεποχώριον”. Έδρα του δήμου είναι η Σκάλα και ανήκει στο γεωγραφικό διαμέρισμα Πελοποννήσου. Κατά τη διοικητική διαίρεση της Ελλάδας με το Σχέδιο «Καποδίστριας», μέχρι το 2010, το Αλεποχώρι ανήκε στο Τοπικό Διαμέρισμα Αλεποχωρίου, του πρώην Δήμου Γερονθρών του Νομού Λακωνίας. Η τοπική κοινότητα Αλεποχωρίου είναι χαρακτηρισμένη ως αγροτικός ημιορεινός οικισμός, με έκταση 27,432 χμ² (2011).
Το Αλεποχώρι έχει υψόμετρο 326 μέτρα από την επιφάνεια της θάλασσας, σε γεωγραφικό πλάτος 36,951251038 και γεωγραφικό μήκος 22,7634476574.
Πηγές
Κατηγορία:Χωριά του νομού Λακωνίας Κατηγορία:Δήμος Ευρώτα
Αδελαΐδα του Λίππε-Μπήστερφελτ
H Αδελαΐδα (γερμ. Adelaide von Lippe-Biesterfeld, 22 Ιουνίου 1870 - 3 Σεπτεμβρίου 1948) από τον Οίκο του Λίππε ήταν κόρη του πρίγκιπα του Λίππε-Μπήστερφελντ και με τον γάμο της έγινε πριγκίπισσα της Σαξονίας-Μάινινγκεν.
Βιογραφία
Η Αδελαΐδα Καρολίνα Ματθίλδη Αιμιλία Αγνή Ίντα Σοφία ήταν η πρώτη κόρη του Ερνέστου του Λίππε-Μπήστερφελντ και της Καρολίνας, κόρης του Λεοπόλδου Όθωνα Φρειδερίκου του Βάρτενσλεμπεν.
Οικογένεια
Παντρεύτηκε το 1889 τον Φρειδερίκο της Σαξονίας-Μάινινγκεν και είχε τέκνα:
Παραπομπές σε πηγές
Κατηγορία:Γερμανοί ευγενείς Κατηγορία:Γερμανίδες κόμισσες Κατηγορία:Οίκος του Λίππε
Αιώνια νεότητα
μικρογραφία| Youth and Time, [[Τζον Ουίλλιαμ Γκόντουαρντ|John William Godward, 1901]] Η αιώνια νεότητα είναι η έννοια της ανθρώπινης φυσικής αθανασίας χωρίς γήρανση. Η νεότητα η οποία αναφέρεται συνήθως προορίζεται να έρχεται σε αντίθεση με τις καταστροφές της γήρανσης, παρά σε μια συγκεκριμένη ηλικία της ανθρώπινης διάρκειας ζωής. Η αιώνια νεότητα είναι κοινή στη μυθολογία και είναι ένα δημοφιλές θέμα στη μυθοπλασία.
Κατηγορία:Αθανασία Κατηγορία:Νεολαία Κατηγορία:Μυθολογικές δυνάμεις Κατηγορία:Επιμήκυνση ζωής Κατηγορία:Θάνατος Κατηγορία:Σελίδες με μη επιθεωρημένες μεταφράσεις
Υποκατάστατα νικοτίνης
Κυκλοφορούν διάφοροι τύποι υποκατάστατων νικοτίνης.
Διαδερμικό αυτοκόλλητο
μικρογραφία|Διαδερμικό αυτοκόλλητο Το διαδερμικό αυτοκόλλητο είναι η απλούστερη μοφρή προϊόντος υποκατατάστασης νικοτίνης. Παρέχει συνεχή δοσολογία νικοτίνης αλλά δεν δίνει τη δυνατότητα τροποποίησης της νικοτίνης ανάλογα με τις στιγμιαίες ανάγκες και τα συμπτώματα του καπνιστή. Ξεκινώντας τη μέρα διακοπής του καπνίσματος, οι ασθενείς που καπνίζουν >10 τσιγάρα ημερησίως (μισό πακέτο) προτείνεται να χρησιμοποιήσουν την υψηλότερη δόση αυτοκόλλητου (21 mg/ημέρα) για 6 εβδομάδες, ακολούθως 14 mg/ημέρα για 2 εβδομάδες και τελικά 7 mg/day για τις τελευταίες 2 εβδομάδες (σύνολο δηλαδή 10 εβδομάδες). Οι καπνιστές που ζυγίζουν λιγότερο από 45 kg ή καπνίζουν ≤10 τσιγάρα ημερησίως, προτείνεται όπως λάβουν το αυτοκόλλητο των 14-mg/ ημέρα για 6 εβδομάδες, και μετά αυτό των 7 mg/ημέρα για ακόμα 2 εβδομάδες (σύνολο 8 εβδομάδες).
Η χρήση του αυτοκόλλητου είναι πολύ απλή. Ο καπνιστής κολλάει το αυτοκόλλητο σε μία άτριχη περιοχή του σώματός του κάθε πρωί. Αφαιρείται κι αντικαθίσταται από καινούριο αυτοκόλλητο το επόμενο πρωινό. Το σημείο επικόλλησης στο δέρμα πρέπει να αλλάζει καθημερινά για να μη δημιουργείται ερεθισμός της περιοχής τοπικά, που είναι εξάλλου και η συχνότερη επιπλοκή. Αϋπνία και έντονα όνειρα περιγράφονται επίσης σαν παρενέργειες, οι οποίες υποχωρούν με την αφαίρεση του αυτοκόλλητου προ του ύπνου.
Τσίχλες νικοτίνης
μικρογραφία|Τσίχλες νικοτίνης δίπλα σε τσιγάρα Οι τσίχλες νικοτίνης περιέχουν νικοτίνη που είναι ενωμένη σε μία ρητίνη και έναν ρυθμιστικό παράγοντα. Τα συμπτώματα στέρησης του τσιγάρου γενικώς δεν προλαμβάνονται με τη χρήση της τσίχλας, αλλά αυτά μπορεί να έχουν μειωμένη ένταση. Επιπλέον, καθώς τα επίπεδα νικοτίνης στο αίμα είναι χαμηλότερα συγκριτικά με τα αντίστοιχα που επικρατούν κατά το κάπνισμα, τόσο το αίσθημα ευφορίας όσο και το αίσθημα εξάρτησης στη νικοτίνη είναι μικρότερα σε σχέση με τα αντίστοιχα του καπνίσματος τσιγάρων.
Η τσίχλα των 4 mg προτείνεται για τους καπνιστές που καπνίζουν 25 ή και περισσότερα τσιγάρα ημερησίως. Η τσίχλα των 2 mg προτείνεται για χρήση από τους ελαφρύτερους καπνιστές. Ο καπνιστής προτείνεται όπως μασάει την τσίχλα όποτε έχει το αίσθημα ότι θέλει να καπνίσει. Μασώντας τη τσίχλα, απελευθερώνεται νικοτίνη που απορροφάται από τον στοματικό βλεννογόνο και η μέγιστη συγκέντρωση της νικοτίνης στο αίμα επιτυγχάνεται 20 λεπτά μετά το αρχικό μάσημα. Μπορεί ένας καπνιστής να μασάει μία τσίχλα ανά 1 με 2 ώρες για χρονικό διάστημα 6 εβδομάδων και ακολούθως να ελαττώσει σταδιακά τη δόση για άλλες 6 εβδομάδες (σύνολο 12 εβδομάδες θεραπείας).
Οι παρενέργειες είναι κυρίως αποτέλεσμα της περίσσειας νικοτίνης που ελευθερώνεται μετά από έντονο μάσημα και συνήθως περιλαμβάνουν ναυτία, εμετό, πόνο στην κοιλιά και δυσκοιλιότητα, λόξυγκα, πονοκέφαλο, σιελόρροια, πόνο στη σιαγόνα και ερεθισμό του στόματος με παρουσία ελκών στον βλεννογόνο του. Τα άτομα με νόσο της κροταφογναθικής άρθρωσης, με κακή υγιεινή των δοντιών και του στόματος και τεχνητές οδοντοστοιχίες πρέπει να αποφεύγουν τη χρήση της τσίχλας νικοτίνης.
Παστίλιες νικοτίνης
μικρογραφία|Παστίλιες νικοτίνης Η δράση της μοιάζει με αυτή της τσίχλας. Σε αντίθεση, όμως, δεν απαιτείται το μάσημα, έτσι είναι ευκολότερη η χρήση της. Επιπλέον στις ομάδες που αναφέρονται παραπάνω ότι αντενδείκνυται η χρήση της τσίχλας (π.χ. με κακή στοματική υγιεινή, τεχνητές οδοντοστοιχίες κλπ) μπορεί να χρησιμοποιηθούν οι παστίλιες. Η παστίλια τοποθετείται στο στόμα και αφήνεται να διαλυθεί για 30 λεπτά. Υπάρχει στις μορφές των 2 και 4 mg. Η παστίλια των 4 mg προτείνεται για τους καπνιστές που ανάβουν το πρώτο τσιγάρο της μέρας εντός των πρώτων 30 λεπτών από την ώρα που θα ξυπνήσουν (δείκτης υψηλής εξάρτησης στη νικοτίνη). Η παστίλια των 2 mg προτείνεται για τους υπόλοιπους καπνιστές. Το πλάνο μοιάζει με το αντίστοιχο της τσίχλας, δηλαδή μία παστίλια ανά 1 – 2 ώρες για 6 εβδομάδες, και μείωση της δόσης για τις επόμενες 6 εβδομάδες. Η μέγιστη δόση είναι 5 παστίλιες το 6ωρο ή 20 παστίλιες το 24ωρο. Οι ανεπιθύμητες ενέργειες της παστίλιας νικοτίνης περιλαμβάνουν ερεθισμό και έλκη στο στόμα, πόνο στην κοιλιά, ναυτία και έμετο, διάρροια, πονοκέφαλο και αίσθημα παλμών.
Ρινικό σπρέι νικοτίνης
μικρογραφία|Ρινικό σπρέι Παρέχει τη νικοτίνη σε υδατικό διάλυμα για απορρόφηση από τον βλεννογόνο της μύτης. Τα επίπεδα νικοτίνης στο αίμα αυξάνονται γρηγορότερα σε σχέση με την τσίχλα, παστίλια και εισπνεόμενης μορφής, και φτάνουν στο μέγιστο σε 10 λέπτα από το ψεκασμό. Η προτεινόμενη δοσολογία είναι μία ή δύο ψεκάσματα την ώρα, και για χρονική διάρκεια περίπου 3 μηνών. Η μέγιστη δόση είναι 10 ψεκάσματα την ώρα ή 80 ψεκάσματα το 24ωρο. Τυπικά η χρήση του περιορίζεται από τον ερεθισμό της μύτης και του λαιμού, από τη ρινίτιδα, το φτάρνισμα και τα δάκρυα που προκαλεί. Ειδικά ο ερεθισμός της μύτης είναι πολύ συχνός και ανευρίσκεται σε ποσοστό 81% μετά τις 3 πρώτες εβδομάδες θεραπείας.
Παραπομπές
Κατηγορία:Βασικά Φάρμακα του Παγκόσμιου Οργανισμού Υγείας
Πίτερ Φίλιπς
Ο Πίτερ Μαρκ Άντριου Φίλιπς (αγγλικά: Peter Mark Andrew Phillips, γεννημένος στις 15 Νοεμβρίου 1977) είναι Βρετανός επιχειρηματίας και γιος της Πριγκίπισσας Άννας του Ηνωμένου Βασιλείου και του αξιωματικού Μαρκ Φίλιπς. Είναι ο μεγαλύτερος σε ηλικία εγγονός της Βασίλισσας Ελισάβετ Β΄ και του Πρίγκιπα Φιλίππου, Δούκα του Εδιμβούργου, και κατέχει τη 18η θέση στη σειρά διαδοχής του βρετανικού θρόνου.
Πρώιμα χρόνια
Ο Πίτερ Φίλιπς γεννήθηκε στις 15 Νοεμβρίου 1977, στην πτέρυγα Λίντο του νοσοκομείου Σεντ Μέρι του Λονδίνου. Είναι το πρώτο παιδί της Πριγκίπισσας Άννας και του Μαρκ Φίλιπς, οι οποίοι είχαν παντρευτεί το 1973. Η γέννησή του χαιρετίστηκε με 41 κανονιοβολισμούς από τον Πύργο του Λονδίνου. Βαφτίστηκε στις 22 Δεκεμβρίου 1977 από τον Αρχιεπίσκοπο του Κάντερμπερι Ντόναλντ Κόγκαν στα Ανάκτορα του Μπάκιγχαμ. Νονοί του ήταν ο θείος του Κάρολος, Πρίγκιπας της Ουαλίας, ο Τζέφρι Τίαρκς, ο Χέιμις Λόχορ, η Σέσιλ Κάμερον του Λόκιελ και η Τζέιν Χόλντερνες-Ρόνταμ.
Κατά τη γέννησή του βρισκόταν στην πέμπτη θέση της γραμμής διαδοχής για το βρετανικό θρόνο και παρέμεινε σε αυτήν μέχρι τη γέννηση του ξαδέρφου του Πρίγκιπα Ουίλιαμ το 1982. Οι γονείς του λέγεται ότι αρνήθηκαν τίτλους ευγένειας που προσφέρθηκαν από την γιαγιά του Βασίλισσα Ελισάβετ Β΄ κατά τη τη γέννησή του. Έτσι, αποτέλεσε το πρώτο νόμιμο εγγόνι Βρετανού μονάρχη για περισσότερα από 500 χρόνια που γεννιόταν χωρίς να αποκτά τίτλο ευγένειας. Το 1981 γεννήθηκε η μικρότερη αδελφή του, Ζάρα. Έχει ακόμη δύο μικρότερες ετεροθαλείς αδελφές, την Φελίσιτι και την Στέφανι.
Η εκπαίδευσή του ξεκίνησε αρχικά στο δημοτικό σχολείο Πορτ Ρέγκις του Σάφτσμπερι και αργότερα στο σχολείο Γκόρντονστουν στο Μάρεϊ της Σκωτίας. Βρισκόμενος Γκόρντονστουν, επιλέχθηκε ως «επικεφαλής μαθητής». Πριν ξεκινήσεις την τριτοβάθμια εκπαίδευσή του, μετέβη στο Σίδνεϊ της Αυστραλίας και εργάστηκε για την Sports Entertainment Limited (SEL), μια εταιρεία στην οποία θα επέστρεφε μελλοντικά. Εργάστηκε επίσης για την αγωνιστική ομάδα του Τζάκι Στιούαρτ της Φόρμουλα 1.
Φοίτησε στο Πανεπιστήμιο του Έξετερ και αποφοίτησε με πτυχίο στην επιστήμη του αθλητισμού. Ως φοιτητής συμμετείχε στην ομάδα ράγκμπι του πανεπιστημίου.
Καριέρα
Μετά την αποφοίτησή του το 2000, ο Πίτερ Φίλιπς εργάστηκε για την Jaguar, ως διευθυντής εταιρικής φιλοξενίας, και στη συνέχεια για την Williams Racing, όπου διατέλεσε υπεύθυνος χορηγικών λογαριασμών. Το 2005 ξεκίνησε να εργάζεται για την Βασιλική Τράπεζα της Σκωτίας στο Εδιμβούργο, απασχόληση που κατείχε μέχρι το Μάρτιο του 2012. Έπειτα ανέλαβε τη θέση του διευθύνοντα συμβούλου στην εταιρία SEL UK.
Τον Αύγουστο του 2012 ήταν επίτιμος προσκεκλημένος στον τελικό του κυπέλλου του Ράγκμπι Λιγκ μεταξύ Γουόρινγκτον Γουλβς και Λιντς Ρίνος, που διεξήχθη στο Στάδιο Γουέμπλεϊ.
Από τον Ιούνιο του 2015 μέχρι τον Ιούνιο του 2016 ήταν υπεύθυνος για την οργάνωση του γεύματος «Patron's Lunch», για τον εορτασμό των 90ων γενεθλίων της Βασίλισσας. Στην εκδήλωση περιλαμβανόταν μία παρέλαση επί της Λεωφόρου Μολ και πικνίκ για 10.000 άτομα.
Τον Ιανουάριο του 2020, ο Πίτερ Φίλιπς εμφανίστηκε σε μια διαφήμιση για την κινεζική εταιρεία Bright Food. Στο βίντεο, χρησιμοποιεί την ιδιότητά του ως μέλος της βρετανικής βασιλικής οικογένειας για να προωθήσει το γάλα της εταιρείας, ενώ περιβάλλεται από πολυτέλεια.
Εφημερίς Ελληνική ή Μέλισσα (περιοδικό)
Η Μέλισσα ή Εφημερίς Ελληνική ήταν το σημαντικότερο περιοδικό του Παρισιού. Εκδόθηκε από το 1819 ως το 1821 και αριθμεί 3 «τετράδια» (τόμους). Η ύλη της περιλάμβανε κείμενα ελληνικά και σε μετάφραση, γύρω από θέματα φιλολογίας, φιλοσοφίας και φυσικής ιστορίας.
Εκδότες και αρθρογράφοι
Την έκδοση του περιοδικού ανέλαβε αρχικά ο Σ. Κονδός. Από το 1820, την ευθύνη της έκδοσης είχε ολιγομελή επιτροπή, της οποίας βασικό μέλος ήταν ο Κωνσταντίνος Νικολόπουλος (Σμύρνη, 1786 – Παρίσι, 1841). Ο Νικολόπουλος με σπουδές στην Ηγεμονική Ακαδημία του Βουκουρεστίου, μόνιμα εγκατεστημένος στο Παρίσι, όπου και παρέδιδε μαθήματα ελληνικών, είχε στο περιοδικό τη στήλη «Ηθικόν απάνθισμα επ’ αγαθώ της Ελλάδας» που την υπέγραφε με το ψευδώνυμο Αγαθόφρων Λακεδαιμόνιος. Εκεί δημοσίευε μεταφρασμένα στα ελληνικά σύντομα αφηγήματα, ανέκδοτα, αφορισμούς και αποφθέγματα από 349 ξένους συγγραφείς. Μέσα από αυτά πρόβαλλε με αλληγορικό τρόπο τις θέσεις των Ευρωπαίων Διαφωτιστών. Στρεφόταν ενάντια σε κάθε λογής δεισιδαιμονία και συκοφαντία, καταδίκαζε την αμάθεια και την πολιτική διαφθορά.
Ρόλος στην Ελληνική Επανάσταση
Η Μέλισσα σταδιακά εξελίχθηκε σε μαχητικό φύλλο δημοσιεύοντας άρθρα και κείμενα με προοδευτικές ιδέες. Υποστήριξε σθεναρά τον Κοραή και γενικότερα τις ιδέες του Διαφωτισμού. Είναι χαρακτηριστικό ότι στις εσωτερικές σελίδες των εξωφύλλων των τριών τετραδίων δημοσίευσε ισάριθμες «προκηρύξεις βραβείων» για όσους καταφέρουν να συντάξουν «το καλλιώτερον σύγγραμμα» αναφορικά με τα ζητήματα που το περιοδικό επιδίωξε να καταπολεμήσει, όπως ο «σχολαϊσμός» (1819), ο «μαχιαβελισμός» (1820), η Εκκλησία και οι εκκλησιαστικοί παράγοντες (1821).
Ανώτερη φυλή
δεξιά|μικρογραφία|235x235εσ|Το νεοκλασικό γλυπτό του [[Άρνο Μπρέκερ Die Partei (Το Κόμμα) του 1939, που συνόρευε με τη Καγκελαρία του Ράιχ που σχεδίασε ο Άλμπερτ Σπέερ στο Βερολίνο.. Το γλυπτό υπογραμμίζει τι θεωρούσαν οι Ναζί ως επιθυμητά «σκανδιναβικά» φυλετικά χαρακτηριστικά.]]
Εφημερίς Ελληνική ή Μέλισσα (περιοδικό)
Πολιτική εφημερίδας
Την πολιτική του περιοδικού εκφράζουν δημοσιεύματα από τους συντηρητικούς κύκλους της Κωνσταντινούπολης κατά τις παραμονές της Επανάστασης. Χαρακτηριστικό παράδειγμα αποτελεί η Εγκύκλιος του πατριάρχη Γρηγόριου Ε΄ με την οποία απαγόρευε τη χρήση μη εθνικών ονομάτων και τη μελέτη των θετικών επιστημών στα σχολεία και η Απανταχούσα του Ιλαρίωνα Σιναΐτη που ενημέρωνε για την έναρξη λειτουργίας της πατριαρχικής τυπογραφίας και την προσπάθεια επιβολής ελέγχου στις εκδόσεις. Η Μέλισσα είχε την στήριξη ελληνικών κύκλων της Κωνσταντινούπολης, του Βουκουρεστίου, της Σμύρνης και άλλων πόλεων της ελληνικής διασποράς. Εντούτοις, αντιμετώπισε οικονομικά προβλήματα λόγω έλλειψης συνδρομών με αποτέλεσμα την διακοπή σε σύντομο χρονικό διάστημα της κυκλοφορίας της.
Βιβλιογραφικές πηγές
Κατηγορία:Ιστορικά τεκμήρια Κατηγορία:Ελληνική Επανάσταση του 1821
Ανώτερη φυλή
Η ανώτερη φυλή (Herrenrasse, επίσης αναφέρεται ως "ανώτερος λαός") είναι μια ιδέα στη ναζιστική και νεοναζιστική ιδεολογία στην οποία οι θεωρούμενες σκανδιναβικές ή άριες φυλές, που κυριαρχούν μεταξύ των Γερμανών και άλλων λαών της βόρειας Ευρώπης, θεωρούνται ως οι υψηλότερες στη φυλετική ιεραρχία. Τα μέλη αυτής της υποτιθέμενης κύριας φυλής αναφέρονται ως Herrenmenschen ("ανώτεροι άνθρωποι").
Ο ναζιστικός αξιωματούχος Άλφρεντ Ρόζενμπεργκ πίστευε ότι η σκανδιναβική φυλή καταγόταν από τους Πρωτοάριους, τους οποίους πίστευε ότι κατοικούσαν προϊστορικά στη Βόρεια Γερμανική Πεδιάδα και τελικά καταγόταν από τη χαμένη ήπειρο της Ατλαντίδας. Rosenberg, Alfred, The Myth of the 20th Century. The term Atlantis is mentioned two times in the whole book, the term Atlantis-hypothesis is mentioned just once. Rosenberg (page 24): "It seems to be not completely impossible, that at parts where today the waves of the Atlantic ocean murmur and icebergs move along, once a blossoming land towered in the water, on which a creative race founded a great culture and sent its children as seafarers and warriors into the world; but if this Atlantis-hypothesis proves untenable, we still have to presume a prehistoric Nordic cultural center." Rosenberg (page 26): "The ridiculed hypothesis about a Nordic creative center, which we can call Atlantis – without meaning a sunken island – from where once waves of warriors migrated to all directions as first witnesses of Nordic longing for distant lands to conquer and create, today becomes probable." Original: "Es erscheint als nicht ganz ausgeschlossen, dass an Stellen, über die heute die Wellen des Atlantischen Ozeans rauschen und riesige Eisgebirge herziehen, einst ein blühendes Festland aus den Fluten ragte, auf dem eine schöpferische Rasse große, weitausgreifende Kultur erzeugte und ihre Kinder als Seefahrer und Krieger hinaussandte in die Welt; aber selbst wenn sich diese Atlantishypothese als nicht haltbar erweisen sollte, wird ein nordisches vorgeschichtliches Kulturzentrum angenommen werden müssen. ... Und deshalb wird die alte verlachte Hypothese heute Wahrscheinlichkeit, dass von einem nordischen Mittelpunkt der Schöpfung, nennen wir ihn, ohne uns auf die Annahme eines versunkenen atlantischen Erdteils festzulegen, die Atlantis, einst Kriegerschwärme strahlenförmig ausgewandert sind als erste Zeugen des immer wieder sich erneut verkörpernden nordischen Fernwehs, um zu erobern, zu gestalten." Οι Ναζί δήλωσαν ότι οι Σκανδινάβιοι (τώρα γνωστοί ως Γερμανοί λαοί), ή Άριοι όπως τους αποκαλούσαν μερικές φορές, ήταν ανώτεροι από όλες τις άλλες φυλές. Οι Ναζί πίστευαν ότι δικαιούνταν να επεκταθούν εδαφικά. Αυτή η έννοια είναι γνωστή ως σκανδιναβισμός. Η πραγματική πολιτική που εφάρμοσαν οι Ναζί είχε ως αποτέλεσμα το Αρειανό πιστοποιητικό.
Οι Σλάβοι (μαζί με τους Τσιγγάνους και Εβραίους) θεωρούνταν ως φυλετικά κατώτεροι και μη-Άριοι Ουντερμένσεν, και επομένως θεωρούνταν κίνδυνος για τον Άρειο ή την γερμανική ανώτερη φυλή. Σύμφωνα με το μυστικό Σχέδιο Πείνας και το Generalplan Ost, ο Σλαβικός πληθυσμός θα αφαιρούταν από τη Κεντρική Ευρώπη μέσω απέλασης, λιμοκτονίας, εξόντωσης και υποδούλωσης, εκτός από ένα μικρό ποσοστό που θεωρούνταν να είναι μη Σλαβικοί απόγονοι γερμανών εποικιστών και ως εκ τούτου ήταν κατάλληλοι για Γερμανοποίηση.
Παραπομπές
Κατηγορία:Ναζιστική Γερμανία
Νίκος Στυλιανάκης
Ο Νίκος Στυλιανάκης ήταν Κύπριος αθλητικός παράγοντας. Γεννήθηκε στη Λευκωσία στις 18 Δεκεμβρίου 1902. Ήταν απόφοιτος της Αγγλικής Σχολής Λευκωσίας. Το 1927 εισήλθε στην κυβερνητική υπηρεσία.
Υπήρξε από τους πρωτεργάτες στη σύσταση της Κυπριακής Ομοσπονδίας Ποδοσφαίρου (ΚΟΠ) το 1934. Το 1936 ανέλαβε την προεδρία της ΚΟΠ, θέση στην οποία παρέμεινε έως το 1968. Το 1937 συνέταξε και εξέδωσε το καταστατικό και τους κανονισμούς των πρωταθλημάτων της ομοσπονδίας, οι οποίοι ίσχυαν έως το 1963. Επί προεδρίας του συγκροτήθηκαν τα διάφορα σώματα και επιτροπές της ΚΟΠ ενώ με δικές του ενέργειες η ΚΟΠ εντάχθηκε στη FIFA και στην UEFA. Είχε ανακηρυχθεί επίτιμος πρόεδρος της ΚΟΠ.
Από το 1932 έως το 1956 ήταν Γενικός Γραμματέας του ΑΠΟΕΛ. Παρόλο που ήταν παράλληλα και πρόεδρος της ΚΟΠ, θεωρείτο ακριβοδίκαιος και αμερόληπτος.
Αθανασία στην μυθοπλασία
εναλλ.=A photograph of a clay tablet with cuneiform writing|μικρογραφία| Το Έπος του Γκιλγκαμές είναι η παλαιότερη γνωστή εμφάνιση της έννοιας της αθανασίας στη μυθοπλασία. Η αθανασία είναι ένα κοινό θέμα στη μυθοπλασία. Η ιδέα απεικονίζεται από το Έπος του Γκιλγκαμές, το παλαιότερο γνωστό έργο μυθοπλασίας. Αρχικά εμφανίστηκε στον τομέα της μυθολογίας, αργότερα έγινε επαναλαμβανόμενο στοιχείο στα είδη του τρόμου, της επιστημονικής φαντασίας καθώς και της φαντασίας. Για το μεγαλύτερο μέρος της λογοτεχνικής ιστορίας, η κυρίαρχη προοπτική ήταν ότι η επιθυμία για αθανασία είναι άστοχη, αν και έντονη. Μεταξύ των τεθέντων μειονεκτημάτων είναι η απληστία, η μοναξιά και η κοινωνική στασιμότητα. Αυτή η άποψη αμφισβητήθηκε τον 20ο αιώνα από συγγραφείς όπως ο George Bernard Shaw καθώς και ο Roger Zelazny. Η αθανασία συνήθως αποκτάται είτε από υπερφυσικές οντότητες ή αντικείμενα όπως το Συντριβάνι της Νεότητας είτε μέσω βιολογικών ή τεχνολογικών μέσων όπως οι μεταμοσχεύσεις εγκεφάλου.
Κατηγορία:Θάνατος στη μυθοπλασία Κατηγορία:Υπερφυσικές ικανότητες ή δυνάμεις στη μυθοπλασία Κατηγορία:Σελίδες με μη επιθεωρημένες μεταφράσεις
Αγία Τριάδα Μηλεών Μαγνησίας
Για το συνώνυμο οικισμό στο νομό Μαγνησίας δείτε το λήμμα: Αγία Τριάδα Σούρπης
Για οικισμούς της Ελλάδας με το ίδιο όνομα δείτε: Αγία Τριάδα (αποσαφήνιση)
Η Αγία Τριάδα είναι χωριό της τοπικής κοινότητας Αγίου Γεωργίου Νηλείας, της δημοτικής ενότητας Μηλεών, του δήμου Νοτίου Πηλίου, της περιφερειακής ενότητας (τέως νομού) Μαγνησίας, στην περιφέρεια Θεσσαλίας, σύμφωνα με το πρόγραμμα Καλλικράτης.
Πριν το σχέδιο Καποδίστριας και το πρόγραμμα Καλλικράτης, ανήκε στην επαρχία Βόλου του νομού Μαγνησίας, στο γεωγραφικό διαμέρισμα Θεσσαλίας.
Γεωγραφία
Η Αγία Τριάδα είναι ημιορεινός οικισμός του νομού Μαγνησίας, στους δυτικούς πρόποδες του Πηλίου, σε μέσο σταθμικό υψόμετρο 240. Απέχει 19 χλμ. περίπου ΝΑ. του Βόλου.
Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1908 και προσαρτήθηκε στον δήμο Νηλείας. Από το 1909 μέχρι το 1942 ανήκε στον νομό Λαρίσης. Το 1912 αποσπάστηκε από τον δήμο Νηλείας και προσαρτήθηκε στην κοινότητα Αγίου Γεωργίου Νηλείας
(Πηγή: )
Joker (ταινία, 2019)
To Joker είναι αμερικανική δραματική, ψυχολογική, θρίλερ ταινία του 2019 σε σκηνοθεσία Τοντ Φίλιπς, ο οποίος συμμετείχε και στη συγγραφή του σεναρίου μαζί με τον Σκοτ Σίλβερ. Η ταινία είναι βασισμένη σε χαρακτήρες της DC Comics κι έχει πρωταγωνιστή τον Χοακίν Φίνιξ ως Joker. Με την ιστορία να διαδραματίζεται το 1981, η ταινία ακολουθεί τον Άρθουρ Φλεκ, έναν αποτυχημένο κωμικό, ο οποίος στρέφεται σε μια ζωή εγκληματικότητας και χάους στη Γκόθαμ Σίτυ. Οι Ρόμπερτ Ντε Νίρο, Ζαζί Μπιτζ, Φράνσις Κόνροϊ, Μπρετ Κάλεν, Γκλένν Φλέσλερ, Μπιλ Καμπ, Σέι Γουίγκαμ και Μαρκ Μαρόν εμφανίζονται ως δεύτεροι ρόλοι. Η παραγωγή της ταινίας έγινε από τις Warner Bros. Pictures, DC Films και Joint Effort, σε συνεργασία με τις Bron Creative και Village Roadshow Pictures, ενώ διανεμήθηκε από τη Warner Bros..
Ο Φίλιπς συνέλαβε το Joker το 2016 και έγραψε το σενάριο με τον Σίλβερ το 2017. Οι δυο τους άντλησαν έμπνευση από μελέτες που έγιναν πάνω στον χαρακτήρα τη δεκαετία του 1970 και από ταινίες του Μάρτιν Σκορσέζε, ο οποίος αρχικά είχε συνδεθεί με το έργο ως παραγωγός. Το γραφικό μυθιστόρημα Batman: The Killing Joke (1988) αποτέλεσε βάση για την υπόθεση, αλλά ο Φίλιπς και ο Σίλβερ δεν κοίταξαν άλλα κόμικς για έμπνευση. Ο Φίνιξ συσχετίστηκε με την ταινία τον Φεβρουάριο του 2018 και πήρε τον ρόλο τον Ιούλιο, ενώ η πλειοψηφία των υπόλοιπων ηθοποιών προσλήφθηκαν τον Αύγουστο. Η κινηματογράφηση πραγματοποιήθηκε σε Νέα Υόρκη, Τζέρσεϊ Σίτι και Νιούαρκ, από τον Σεπτέμβριο έως τον Δεκέμβριο του 2018. Είναι η πρώτη ταινία ζωντανής δράσης του Batman που έλαβε καταλληλότητα «R» από τη Motion Picture Association of America, λόγω του βίαιου και δυσάρεστου περιεχομένου της.
Ο Joker έκανε πρεμιέρα στο 76ο Διεθνές Φεστιβάλ Κινηματογράφου της Βενετίας στις 31 Αυγούστου 2019, όπου κέρδισε τον Χρυσό Λέοντα. Στις Ηνωμένες Πολιτείες κυκλοφόρησε επίσημα στις 4 Οκτωβρίου 2019, ενώ μια μέρα πριν, 3 Οκτωβρίου, είχε ήδη κυκλοφορήσει στην Ελλάδα. Η ταινία προκάλεσε πολωμένες κριτικές, ενώ η ερμηνεία του Φίνιξ, η σκηνοθεσία του Φίλιπς και τα οπτικαυ εγκωμιάστηκαν, ο σκοτεινός τόνος, η απεικόνιση ψυχικών ασθενειών και ο χειρισμός της βίας δίχασαν τις απόψεις. Δημιούργησε επίσης ανησυχίες και φόβο για πιθανή "έμπνευση βίας" στον πραγματικό κόσμο, για αυτόν τον λόγο η κινηματογραφική αίθουσα στην Ορόρα του Κολοράντο -όπου το 2012 έγιναν μαζικοί πυροβολισμοί κατά τη διάρκεια προβολής της ταινίας, Ο Σκοτεινός Ιππότης: Η Επιστροφή- αρνήθηκε την προβολή του Joker.
Η ταινία κατέληξε άκρως επιτυχημένμη εισπρακτικά, βγάζοντας πάνω από 1 δισεκατομμύριο δολάρια παγκοσμίως και είναι η έβδομη πιο εμπορική ταινία της χρονιάς και 32η όλων των εποχών. Έσπασε αρκετά ρεκόρ στο box office ως κυκλοφορία Οκτωβρίου, ενώ κατάφερε να γίνει η πιο επιτυχημένη ταινία καταλληλότητας «R» όλων των εποχών, σε λιγότερο από ένα μήνα κυκλοφορίας.
Πλοκή
Στο έτος του 1981, ο Άρθουρ Φλεκ, ένας επαγγελματίας κλόουν και επίδοξος σταντ απ κωμικός, είναι ένας άνθρωπος που αντιμετωπίζει την σκληρότητα και την απόλυτη περιφρόνηση της κοινωνίας που επικρατεί την Γκόθαμ Σίτυ, ταυτόχρονα με την αδιαφορία ενός καπιταλιστικού συστήματος υπό της δημαρχίας του Τόμας Γουέιν. Υποφέρει από μια σπάνια πάθηση που του προκαλεί ανεξέλεγκτο γέλιο το οποίο ξεσπά συχνά σε άκυρες στιγμές. Ορφανός από πατέρα, ο Άρθουρ είναι αφιερωμένος στη φροντίδα της "εύθραυστης" μητέρας του Πένι που τον φωνάζει Χάππι, το παρατσούκλι που σε συνδυασμό με την πάθησή του, του καλλιεργεί ένα μόνιμο, σπασμωδικό χαμόγελο.
Ο Άρθουρ χάνει μια μέρα την δουλειά του ως κλόουν όταν φανερώνεται το όπλο που του είχε δώσει ο συνεργάτης του, Ράνταλ, σ' ένα νοσοκομείο καρκινοπαθών παιδιών. Επιστρέφει με μέτρο το ίδιο βράδυ όταν δίπλα στο βαγόνι του κάθονται τρείς μεθυσμένοι δαπίτες από επενδύσεις της επιχείρησης της οικογένειας Γουέιν. Επιτίθονται στον Άρθουρ αλλά εκείνος τους πυροβολεί σε αυτοάμυνα και φεύγει. Οι φόνοι προκαλούν μεγάλη λογοκρισία στα μέσα και μάλιστα απέχθεια από τον ίδιο τον Τόμας, αλλά ταυτόχρονα ξεκινά και ένα νέο μαζικό επαναστατικό κίνημα με τους διαδηλωτές να αρχίζουν να φορούν μάσκες κλόουν στην εικόνα του Άρθουρ. Ο Άρθουρ επιδιώκει μια σχέση με την γειτόνισσα του, Σόφι Ντεμοντ, μια χήρα μητέρα με ένα παιδί.
Ο Άρθουρ αναχαιτίζει ένα γράμμα από την Πένι προς τον Τόμας, που ισχυρίζεται ότι είναι ο βιολογικός πατέρας του, και επικρίνει τη μητέρα του επειδή έκρυψε την αλήθεια. Πηγαίνει στην έπαυλη των Γουέιν, όπου γνωρίζει τον μικρό γιο του Tόμας, Μπρούς, αλλά τρέπεται σε φυγή μετά από μια συμπλοκή με τον οικογενειακό μπάτλερ και επιστάτη, Άλφρεντ Πενιγουόρθ. Η Πένι παθαίνει εγκεφαλικό και νοσηλεύεται. Το είδωλο του Άρθουρ, ο δημοφιλής παρουσιαστής μιας τηλεοπτικής εκπομπής, Μιούρεϊ Φράνκλιν, παρουσιάζει στιγμιότυπα από μία αποτυχημένη παράσταση του Άρθουρ και τον προπηλακίζει.
Ο Άρθουρ αντιμετωπίζει τον Τόμας σε μια κινηματογραφική αίθουσα. Ο Τόμας του λέει ότι δεν είναι ο πατέρας του και ότι η Πένι είναι για την ακρίβεια η θετή του μητέρα. Αρνούμενος να το παραδεχτεί, ο Άρθουρ επισκέπτεται το Κρατικό Νοσοκομείο του Άρκαμ και κλέβει το αρχείο της Πένι, όπου αναφέρεται ότι ήταν μια ναρκισσίστρια που υιοθέτησε τον Άρθουρ ενώ εργαζόταν ως οικονόμος στους Γουέινς τη δεκαετία του 1950. Στη συνέχεια, η Πένι μεγάλωσε τον Άρθουρ με τον κακοποιό εραστή της, ο οποίος αργότερα πέθανε στη φυλακή. Η Πένι στάλθηκε στο Άρκαμ επειδή επέτρεψε την κακοποίηση. Ο Άρθουρ μπαίνει στο διαμέρισμα της Σόφι και εκείνη τρομοκρατημένη του ζητάει να φύγει, αποκαλύπτοντας ότι η "σχέση" τους ήταν τίποτα παρά ένα αποκύημα της φαντασίας του Άρθουρ. Την επόμενη μέρα, ο οργισμένος Άρθουρ πνίγει την Πένι μέχρι θανάτου με μαξιλάρι στο νοσοκομείο.
Λόγω της αυξημένης δημοτικότητας του, ο Άρθουρ καλείται να εμφανιστεί στην εκπομπή του Μιούρεϊ Φράνκλιν. Ενώ φτιάχνει μια περσόνα εμπνευσμένη από τον κλόουν, τον επισκέπτονται ο Ράνταλ και ένας άλλος πρώην συνάδελφός του, ο Γκάρι. Ο Άρθουρ σκοτώνει τον Ράνταλ, αλλά αφήνει τον Γκάρι για την καλοσύνη του προς τον Άρθουρ στο παρελθόν. Δύο ντετέκτιβ που ερευνούν την εμπλοκή του Άρθουρ στις δολοφονίες των επιχειρηματιών τον καταδιώκουν σε ένα μετρό γεμάτο διαδηλωτές κλόουν. Ένας ντετέκτιβ πυροβολεί κατά λάθος και σκοτώνει έναν διαδηλωτή, προκαλώντας έτσι μια λαϊκή εξέγερση, ενώ ο Άρθουρ καταφέρνει να δραπετεύσει.
Πριν βγει ζωντανά η εκπομπή, ο Άρθουρ ζητά από τον Μιούρεϊ να τον συστήσει ως «Τζόκερ». Ο Άρθουρ αρχίζει να λέει νοσηρά αστεία, ομολογεί τις δολοφονίες του στο μετρό, βροντοφωνάζει για το πώς η κοινωνία εγκαταλείπει τους καταπιεσμένους και ψυχικά ασθενείς και επικρίνει τον Μιούρεϊ επειδή τον ειρωνεύτηκε. Όταν ο Μιούρεϊ απειλεί να καλέσει την αστυνομία, ο Άρθουρ τον πυροβολεί θανάσιμα στον αέρα. Συλλαμβάνεται και ξεσπούν μεγάλες εξεγέρσεις στην Γκόθαμ. Ένας από τους ταραχοποιούς περικυκλώνει την οικογένεια Γουέιν σε ένα στενό και δολοφονεί τον Τόμας και τη γυναίκα του, γλιτώνοντας τον Μπρους. Οι διαδηλωτές τρακάρουν μ' ένα ασθενοφόρο το αστυνομικό αυτοκίνητο που μετέφερε τον Άρθουρ, απελευθερώνοντάς τον. Ο Άρθουρ συνέρχεται, στέκεται πάνω από το αυτοκίνητο, αρχίζει να χορεύει υπό τις επευφημίες του πλήθους, σχηματίζει με αίμα χαμόγελο στο πρόσωπό του και γίνεται άτυπος ηγέτης του κινήματος.
Στο Άρκαμ, ο Άρθουρ γελάει μόνος του για ένα αστείο που σκέφτηκε και λέει στην θεραπεύτρια του πως δεν θα το καταλάβει. Αφήνει πίσω του ίχνοι από ματωμένα αποτυπώματα παπουτσιών καθώς τον κυνηγάνε σ' έναν διάδρομο κάποιοι ηλικιωμένοι.
Ανάπτυξη
εναλλ.=|μικρογραφία|235x235εσ|Ο σκηνοθέτης της ταινίας, [[Τοντ Φίλιπς το 2016]] Μεταξύ του 2014 και 2015 ο Χοακίν Φίνιξ εξέφρασε το ενδιαφέρον του να συμμετάσχει σε μια ταινία χαμηλού προϋπολογισμού, όπου θα αναλύει τον χαρακτήρα ενός αντιήρωα κόμικ, όπως ο Joker από την DC Comics. Ο Φίνιξ είχε προηγουμένως αρνηθεί να παίξει στο Κινηματογραφικό Σύμπαν της Marvel επειδή θα έπρεπε να παίξει ρόλους. όπως τους Χαλκ και Doctor Strange, σε πολλές ταινίες. Δεν πίστευε ότι η ιδέα του για μια ταινία πάνω σ' ένα χαρακτήρα κόμικ πρέπει να είναι αυτή του Joker, καθώς σκέφτηκε ότι ο χαρακτήρας είχε απεικονιστεί με παρόμοιο τρόπο στο παρελθόν, και προσπάθησε να σκεφτεί έναν διαφορετικό αντιήρωα. Ο μάνατζερ του Φίνιξ πρότεινε μια σύσκεψη με την Warner Bros., αλλά εκείνος αρνήθηκε. Ομοίως, ο Τοντ Φίλιπς είχε ερωτηθεί αρκετές φορές να σκηνοθετήσει ταινίες βασισμένες σε κόμικ, αλλά αρνιόταν επειδή ποτέ δεν τον ενδιέφεραν. Σύμφωνα με τον ίδιο, ο Joker δημιουργήθηκε από την ιδέα του να δημιουργήσει μια διαφορετική ταινία κόμικ, μια περισσότερο γειωμένη και λογική ταινία κόμικ. Τον προσέλκυσε ο Joker γιατί δεν πίστευε ότι υπήρχε μια οριστική, απόλυτη απεικόνιση του χαρακτήρα, κάτι το οποίο γνώριζε ότι θα του επέτρεπε να έχει μια σημαντική δημιουργική και καλλιτεχνική ελευθερία.
Σύμφωνα με τους Κιμ Μάστερς και Μπόρις Κιτ της εφημερίδας The Hollywood Reporter, ο Τζάρεντ Λέτο ήταν δυσαρεστημένος από την ύπαρξη ενός πρότζεκτ ξεχωριστού από την ερμηνεία του. Τον Οκτώβριο του 2019, η Μάστερς ανέφερε ότι ο Λέτο ένιωθε αποξενωμένος και αναστατωμένος όταν έμαθε ότι η Warner Bros. -που του είχε υποσχεθεί μια ανεξάρτητη ταινία Joker - επέτρεψε στον Φίλιπς να προχωρήσει με το φιλμ, ζητώντας μέχρι και τον μάνατζερ του, Έρβινγκ Αζόφ, να ακυρώσει το πρότζεκτ. Η Μάστερς πρόσθεσε ότι ο εκνευρισμός του Λέτο ήταν αυτός που τον οδήγησε στο τερματισμό της συνεργασίας του με την εταιρία Creative Artists Agency (CAA), καθώς πίστευε ότι οι αντιπρόσωποί του θα έπρεπε τον είχαν ενημερώσει νωρίτερα για το έργο του Φίλιπς, ώστε να διεκδικήσει σκληρότερα την δικιά του εκδοχή ως Joker. Ωστόσο, πηγές που σχετίζονται με τον ηθοποιό αρνούνται ότι προσπάθησε να ακυρώσει την ταινία και ότι άφησε την CAA εξαιτίας αυτού.
Σενάριο
Ο Φίλιπς και ο Σίλβερ έγραψαν το σενάριο το 2017 και η διαδικασία γραφής χρειάστηκε περίπου ένα χρόνο. Σύμφωνα με την παραγωγό Έμμα Τίλινγκερ Κόσκοφ χρειάστηκε αρκετός χρόνος για να εγκριθεί το σενάριο από την Warner Bros., λόγω ανησυχιών για το περιεχόμενο του. Παρομοίως, ο Φίλιπς σχολίασε ότι υπήρχαν "αμέτρητα εμπόδια" κατά τη διάρκεια της μακρόχρονης διαδικασίας γραφής του σεναρίου, εξαιτίας της οραματικότητάς που είχα για τον χαρακτήρα. Είπε επίσης, ότι ενώ τα θέματα του σεναρίου μπορεί να αντικατοπτρίζουν τη σύγχρονη κοινωνία, η ταινία δεν προοριζόταν να είναι πολιτική. Αν και ο Joker είχε εμφανιστεί σε αρκετές ταινίες πριν, ο Φίλιπς σκέφτηκε ότι ήταν δυνατό να δημιουργήσει μια νέα ιστορία που χαρακτηρίζει τον χαρακτήρα. «είναι μια διαφορετική ερμηνεία, όπως γίνεται και με το Μάκβεθ», δήλωσε στους The New York Times.
Το σενάριο αντλεί έμπνευση από ταινίες του Σκορσέζε, όπως Ο Ταξιτζής (1976), το Οργισμένο Είδωλο (1980) και The King of Comedy (1983), καθώς και από την Hangover τριλογία του Φίλιπς. Άλλα φιλμς που έχει αναφέρει ο Φίλιπς ως έμπνευση, περιλαμβάνουν μελέτες χαρακτήρων που κυκλοφόρησαν στη δεκαετία του 1970 -όπως το Σέρπικο (1973) και το Στη Φωλιά του Κούκου (1975)- η βουβή ταινία The Man Who Laughs (1928) και διάφορα μιούζικαλ. Ο σκηνοθέτης είπε ότι εκτός από τον τόνο, δεν θεωρεί την ταινία διαφορετική από προηγούμενες δουλειές του, όπως οι Hangover ταινίες του. Ενώ η υπόθεση της ταινίας είναι εμπνευσμένη από το μυθιστόρημα των Άλαν Μουρ και Μπράιαν Μπόλαντ, το Batman: The Killing Joke (1988), που απεικονίζει τον Joker ως αποτυχημένο κωμικό, ο Φίλιπς είπε ότι, ''«δεν ακολουθώ τίποτα από τα κόμικς... αυτό είναι ενδιαφέρον για μένα. Ασχολούμαστε με το πως έγινε ο Joker»''. Αργότερα διευκρίνισε ότι εννοούσε πως δεν έβλεπαν ένα συγκεκριμένο κόμικ για έμπνευση, αλλά διάλεξαν και επέλεξαν πράγματα που τους άρεσαν από το ιστορικό του χαρακτήρα.
Οι Φίλιπς και Σίλβερ βρήκαν την πιο συνηθισμένη ιστορία "καταγωγής" του Joker -στην οποία ο χαρακτήρας παραμορφώνεται αφού πέφτει σε μια δεξαμενή οξέος- πολύ εξωπραγματική. Αντ' αυτού, χρησιμοποίησαν ορισμένα στοιχεία της ιστορίας του χαρακτήρα για να δημιουργήσουν μια πρωτότυπη ιστορία, την οποία ο Φίλιπς ήθελε να φαίνεται όσο το δυνατόν πιο αυθεντική γίνεται. Επειδή ο Joker δεν έχει μια συγκεκριμένη ιστορία "καταγωγής" στα κόμικς, ο Φϊλιπς και ο Σίλβερ είχαν μεγάλη δημιουργική ελευθερία και προσπαθούσαν κάθε μέρα να σκεφτούν κάτι εντελώς τρελό.
Προ-παραγωγή
Μετά τις απογοητευτικές κριτικές και οικονομικές επιδόσεις της ταινίας Justice League (2017), τον Ιανουάριο του 2018 ο Ουόλτερ Χαμάντα αντικατέστησε τον Τζον Μπεργκ ως επικεφαλής της παραγωγής ταινιών DC στη Warner Bros. Ο Χαμάντα έλεγξε τις ταινίες DC που βρίσκονταν σε εξέλιξη, καταργώντας ορισμένες και συνεχίζοντας την δουλειά με κάποιες άλλες. Τα γυρίσματα του Joker κανονίστηκε να ξεκινήσουν στα τέλη του 2018 με προϋπολογισμό 55 εκατομμυρίων δολαρίων. Η Μάστερς ανέφερε ότι η Warner Bros. ήταν απρόθυμη να αφήσει το φιλμ να προχωρήσει, και έδωσε ένα μικρό ποσό για την παραγωγή, σε προσπάθεια να αποτρέψει τον Φίλιπς να συνεχίσει. Μέχρι τον Ιούνιο, ο Ρόμπερτ ντε Νίρο εξεταζόταν για τον ρόλο του στην ταινία. Η συμφωνία με το Φίνιξ ολοκληρώθηκε τον Ιούλιο του 2018, μετά από τέσσερις μήνες πειθούς από τον Φίλιπς. Αμέσως μετά, η Warner Bros. έδωσε επίσημα το πράσινο φως στην ταινία, ονομάζοντάς την Joker και ορίζοντας ως ημερομηνία κυκλοφορίας την 4η Οκτωβρίου 2019. Η Warner Bros. περιέγραψε την ταινία ως «εξερεύνηση ενός ανθρώπου που αγνοήθηκε από την κοινωνία...δεν είναι μόνο μια σπουδαία μελέτη χαρακτήρα, αλλά και μια ευρύτερη "προειδοποιητική ιστορία"».
Ανταπόκριση
Η ταινία της Warner Bros έφερε περίπου 93,5 εκατ. δολάρια στη Βόρεια Αμερική το πρώτο Σαββατοκύριακο. Η ταινία εκτιμάται πως σημείωσε εισπράξεις ύψους 234 εκατ. δολαρίων σε όλο τον κόσμο. Η προβολή του «Joker» στην Ελλάδα ήταν, επίσης, η αιτία που το πρώτο Σαββατοκύριακο μετά την πρώτη προβολή, υπήρχαν τόσο μεγάλες ουρές στις αίθουσες, με τα εισιτήρια να είναι περιορισμένα για όσους δεν το είχαν εξασφαλίσει εγκαίρως. Μια εβδομάδα μετά οι προσδοκίες επιβεβαιώθηκαν, με τους θεατές να φτάνουν πανελλαδικά τους 300.000 και τον ενθουσιασμό για την ταινία να παραμένει στα ύψη. Το «Joker» μετά από μόλις μια βδομάδα κυκλοφορίας είναι ήδη η δεύτερη πιο επιτυχημένη ταινία της χρονιάς, πίσω από τους «Εκδικητές: Η Τελευταία Πράξη» οι οποίοι σταμάτησαν στα 537.690 εισιτήρια.
Σημειώσεις
<references group="lower-greek" />
Εξωτερικοί σύνδεσμοι
Κατηγορία:Αμερικανικές ταινίες Κατηγορία:Αμερικανικές αστυνομικές θρίλερ ταινίες Κατηγορία:Αμερικανικές αστυνομικές δραματικές ταινίες Κατηγορία:Αμερικανικές ψυχολογικές δραματικές ταινίες Κατηγορία:Αμερικανικές ψυχολογικές θρίλερ ταινίες Κατηγορία:Αμερικανικές δραματικές θρίλερ ταινίες Κατηγορία:Ταινίες με θέμα την παιδική κακοποίηση Κατηγορία:Ταινίες γυρισμένες στο Νιου Τζέρσεϊ Κατηγορία:Ταινίες γυρισμένες στη Νέα Υόρκη Κατηγορία:Ταινίες βασισμένες σε κόμικς της DC Κατηγορία:Νικητές Χρυσού Λέοντα Κατηγορία:Αγγλόφωνες ταινίες Κατηγορία:Ταινίες του 2019 Κατηγορία:Ταινίες με ηθοποιό που κέρδισε Χρυσή Σφαίρα Καλύτερου Ηθοποιού (Δραματικές ταινίες) Κατηγορία:Ταινίες με ηθοποιό που κέρδισε BAFTA Α' Ανδρικού Ρόλου
Παλαιό Όλβιο Ξάνθης
Το Παλαιό Όλβιο ή Παλιό Όλβιο είναι πεδινό χωριό της Θράκης στην Περιφερειακή Ενότητα Ξάνθης.
Διοικητικά
Επίσημα αναφέρεται ως ξεχωριστός οικισμός για πρώτη φορά με την ονομασία Παλαιόν Όλβιον το 1951 να προσαρτάται στην τότε κοινότητα Ευλάλου. Σύμφωνα με το Πρόγραμμα «Καλλικράτης» ανήκει στη δημοτική κοινότητα Ευλάλου που υπάγεται στο Δήμου Τοπείρου και σύμφωνα με την απογραφή του 2011 έχει ως πληθυσμό 109 κατοίκους.
HMS Weymouth
Επτά πλοία του Ηνωμένου Βασιλείου έφεραν το όνομα Weymouth της ομώνυμης αγγλικής πόλης. Επίσης υπήρξαν δύο ακόμη τα οποία τελικά δεν ναυπηγήθηκαν:
Εκκλησία Σαιντ-Ετιέν (Ετρεσί)
Η Εκκλησία Σαιντ-Ετιέν (γαλλικά: Église Saint-Étienne) είναι καθολική ενοριακή εκκλησία, αφιερωμένη στον Πρωτομάρτυρα Στέφανο, στη γαλλική κοινότητα του Ετρεσί, εντός του νομού της Εσόν.
Τοποθεσία
Η εκκλησία βρίσκεται στο κέντρο της κοινότητας του Ετρεσί, επί της Πλατείας ντε Λα Ραμέ (γαλλικά: Place de La Ramée), πλησίον του σημερινού δημαρχιακού μεγάρου, επί της αριστερής όχθης του ποταμού Ζουίν.
Παραπομπές
Ετρεσι Ετιεν Ετρεσι Κατηγορία:Ιστορικά μνημεία στην Εσόν Κατηγορία:Ιστορικά μνημεία κατηγοριοποιημένα το 1908 Ετρεσι
Χερσόνησος Σάντα Ελένα
μικρογραφία|400x400εσ|Η χερσόνησος Σάντα Ελένα στον χάρτη της ομώνυμης επαρχίας Η χερσόνησος Σάντα Ελένα είναι μια χερσόνησος στην επαρχία Σάντα Ελένα στον Ισημερινό.
Φυσικοί πόροι
Η περιοχή στην χερσόνησο είναι ξηρή και αλλά πλούσια σε φυσικούς πόρους κάτι που αποδεικνύουν τα ορυχεία αλατιού που βρίσκονται στην περιοχή. Στα νερά της χερσονήσου υπάρχουν φάλαινες και πιο συγκεκριμένα μεγάπτερες φάλαινες του είδους: egaptera novaen - gliae οι οποίες ζουν στα σχετικά ήσυχα νερά της χερσονήσου αλλά και του ομώνυμου κόλπου.
Γνωστική επιδημιολογία
Η γνωστική επιδημιολογία είναι ένα πεδίο έρευνας η οποία εξετάζει τις συσχετίσεις μεταξύ των βαθμολογιών των τεστ νοημοσύνης (βαθμολογίες IQ ή εξαγόμενοι παράγοντες <i id="mwCA">g</i> ) και της υγείας, πιο συγκεκριμένα της νοσηρότητας (ψυχικής και σωματικής) και της θνησιμότητας. Τυπικά, οι βαθμολογίες των εξετάσεων λαμβάνονται σε νεαρή ηλικία και συγκρίνονται με μεταγενέστερη νοσηρότητα και θνησιμότητα. Εκτός από τη διερεύνηση και την καθιέρωση αυτών των συσχετίσεων, η γνωστική επιδημιολογία επιδιώκει να κατανοήσει τις αιτιώδεις σχέσεις μεταξύ της νοημοσύνης και των αποτελεσμάτων υγείας. Οι ερευνητές στο πεδίο υποστηρίζουν ότι η ευφυΐα η οποία μετράται σε νεαρή ηλικία είναι ένας σημαντικός προγνωστικός παράγοντας για τις μετέπειτα διαφορές στην υγεία και τη θνησιμότητα.
Παραπομπές
Κατηγορία:Νοημοσύνη Κατηγορία:Επιδημιολογία Κατηγορία:Σελίδες με μη επιθεωρημένες μεταφράσεις
Κρητική μπαστούνα
thumb|300px|Κατασκευή παραδοσιακής κρητικής κατσούνας
Η κρητική μπαστούνα ή κατσούνα αποτελεί κρητικό είδος ράβδου, η χρήση της οποίας προορίζεται ως παραδοσιακό μέσο κυρίως από κτηνοτρόφους για τον έλεγχο των ζώων τους, για στήριξη ή ακόμα και για διακοσμητικούς λόγους. Για την κατασκευή τους χρησιμοποιείται κυρίως ξύλο από το δέντρο αμπελιτσά που αποτελεί προστατευόμενο είδος πλέον. Ωστόσο, στην σύγχρονη εποχή η κατασκευή τους μπορεί να γίνει κι από άλλα ξύλα, όπως Ροδιά, Αστύρακας, Σκίνος και άλλα. Ωστόσο η κατασκευή και σε αυτά τα ξύλα γίνεται ακριβώς με τον ίδιο τρόπο, όπως κατασκευαζόταν και τα παλαιότερα χρόνια οι κατσούνες από αμπελιτσιά.
Παραπομπές
Κατηγορία:Κτηνοτροφία
Νέο Γερακάρι Ιωαννίνων
Το Νέο Γερακάρι είναι ορεινό χωριό της Ηπείρου στην Περιφερειακή Ενότητα Ιωαννίνων, το οποίο βρίσκεται προς τα όρια με την Περιφερειακή Ενότητα Τρικάλων και είναι κτισμένο στις βόρειες πλαγιές του όρους Λάκμος ή Περιστέρι (τμήμα της οροσειράς της νότιας Πίνδου) σε υψόμετρο 690 μέτρα. Απέχει 40 χλμ. Α.-ΒΑ. από την πόλη των Ιωαννίνων (οδικά - μέσω Εγνατίας) και 13 χλμ. Ν.-ΝΔ. από το Μέτσοβο (έδρα του δήμου). Δίπλα και δυτικά του χωριού είναι ο κόμβος 6α - Περιστερίου της Εγνατίας Οδού και ο Μετσοβίτικος ποταμός. Αναφέρεται επίσημα ως ξεχωριστός οικισμός για πρώτη φορά το 1991 να απογράφεται στην κοινότητα Μικρού Περιστερίου. Σύμφωνα με το σχέδιο Καλλικράτης ανήκει στην τοπική κοινότητα Μικρού Περιστερίου της δημοτικής ενότητας Εγνατίας που υπάγεται στο δήμο Μετσόβου και σύμφωνα με την απογραφή 2011 έχει πληθυσμό 50 κατοίκους.
Παραπομπές
Κατηγορία:Δήμος Μετσόβου Κατηγορία:Χωριά του νομού Ιωαννίνων
Αδελαΐδα της Σαξονίας-Μάινινγκεν (1891-1971)
H Αδελαΐδα, (γερμ. Adelaide von Sachsen-Meiningen von Wettin, 16 Αυγούστου 1891 - 25 Απριλίου 1971) από τον Οίκο των Βέττιν ήταν κόρη του πρίγκιπα της Σαξονίας-Μάινινγκεν και με τον γάμο της έγινε πριγκίπισσα της Πρωσίας.
Βιογραφία
Η Αδελαΐδα Έρνα Καρολίνα Μαρία Ελισάβετ ήταν η δεύτερη κόρη του Φρειδερίκου της Σαξονίας-Μάινινγκεν και της Αδελαΐδας, κόρης του Ερνέστου του Λίππε-Μπήστερφελντ.
Οικογένεια
Παντρεύτηκε το 1914 τον Αδελβέρτο της Πρωσίας και είχε τέκνα:
Παραπομπές
Κατηγορία:Οίκος των Βέττιν Κατηγορία:Γερμανοί ευγενείς Κατηγορία:Οίκος των Χοεντσόλερν Κατηγορία:Πριγκίπισσες της Πρωσίας Κατηγορία:Πριγκίπισσες της Σαξονίας-Μάινινγκεν
Λεύκη Λάρισας
Η Λεύκη είναι πολύ μικρός οικισμός της Θεσσαλίας στην Περιφερειακή Ενότητα Λάρισας.
Γενικά στοιχεία
Η Λεύκη βρίσκεται περίπου 12 χλμ. Ν. από την Ελασσόνα (έδρα του δήμου) και 48 χλμ. ΒΔ. από την Λάρισα, σε υψόμετρο 450 μέτρα. Βόρεια του χωριού είναι το Στεφανόβουνο και δυτικά το Δομένικο. Οι ελάχιστοι κάτοικοί του ασχολούνται με την κτηνοτροφία, τα κηπευτικά και γενικότερα κάνουν ότι μπορούν να διατηρήσουν το χωριό ζωντανό. Σημαντικό αξιοθέατο θεωρείται η εκκλησία της Αγίας Παρασκευής, που σύμφωνα με την τοπική παράδοση είναι παλαιότερος της Ιεράς Μονής της Παναγίας Ολυμπιώτισσας. Είναι διακοσμημένος με σπάνιες τοιχογραφίες ντόπιων δημιουργών της εποχής εκείνης και σημαντική θεωρείται η εικόνα της "Παναγίας της Φανερωμένης".
Αναφέρεται επίσημα για πρώτη φορά ως ξεχωριστός οικισμός με το παλιό της όνομα από την τουρκοκρατία ως Σκόμεια το 1919 στο ΦΕΚ 3Α - 07/01/1919 να προσαρτάται στην τότε κοινότητα Αραδοσιβίων Ζεϊνέλ (Στεφανόβουνο). Το 1940 διορθώθηκε σε Σκόμπα και το 1957 με το ΦΕΚ 11Α - 24/01/1957 μετονομάστηκε σε Λεύκη. Σύμφωνα με το πρόγραμμα Καλλικράτης, μαζί με το Στεφανόβουνο, αποτελούν την ομώνυμη κοινότητα που υπάγεται στη Δημοτική Ενότητα Ελασσόνας του Δήμου Ελασσόνας και σύμφωνα με την απογραφή 2011 έχει 8 κατοίκους.
Απογραφές πληθυσμού
Η πορεία του πληθυσμού σύμφωνα με τις απογραφές:
Δείτε επίσης
Ο οικισμός Νέα Λεύκη στο Δήμο Κιλελέρ.
Παραπομπές
κατηγορία:Χωριά του νομού Λάρισας κατηγορία:Δήμος Ελασσόνας
Χρυσελεφάντινη γυναικεία κεφαλή (Αρχαιολογικό Μουσείο Δελφών)
Η χρυσελεφάντινη γυναικεία κεφαλή είναι αρχαίο έργο τέχνης. Βρέθηκε στον αποθέτη του Ιερού των Δελφών. Μαζί με δύο άλλα χρυσελεφάντινα αγάλματα αποτελούσε σύμπλεγμα θεοτήτων, της Άρτεμις, του Απόλλωνα και της Λητώς. Εκτίθεται στο Αρχαιολογικό Μουσείο των Δελφών.
Περιγραφή και ιστορική τοποθέτηση
Σώζεται μόνο το κεφάλι, και τμήματα της χρυσής διακόσμησης. Η τεχνική είναι γνωστή από άλλα φημισμένα έργα της ίδιας εποχής, του χρυσελεφάντινου αγάλματος της Αθηνάς στον Παρθενώνα, ή του χρυσελεφάντινου αγάλματος του Διός στην Ολυμπία. Ήταν κατασκευασμένο από ξύλινο ξόανο, στο οποίο ήταν αναρτημένα χρυσά ή επίχρυσα ελάσματα, ταινίες, πλάκες, ψήφους και ρόδακες, σε συνδυασμό με ελεφαντόδοντο. Η κεφαλή είναι εν μέρει αποκατεστημένη με κερί. Τα χαρακτηριστικά του προσώπου διατηρούνται άψογα και αποδίδουν την αρχική καλλιτεχνική σύνθεση. Είναι στεφανωμένο με μνημειώδες έκτυπη ταινία από ρόδακες. Μια άλλη, επίσης μνημειώδης χρυσή ταινία κοσμούσε το στήθος, ενώ δύο μεγάλοι χρυσοί ρόδακες είναι προσαρμοσμένοι στους λοβούς των αυτιών.
Πηγές
Κατηγορία:Έργα γλυπτικής Κατηγορία:Αρχαιολογικό Μουσείο Δελφών Κατηγορία:Αρχαιολογικά ευρήματα στη Φωκίδα
Πέτερ Αλτμάιερ
Ο Πέτερ Αλτμάιερ (Peter Altmaier, 18 Ιουνίου 1958) είναι Γερμανός πολιτικός (CDU). Από τις 14 Μαρτίου 2018 είναι Ομοσπονδιακός υπουργός Οικονομίας και Ενέργειας στην τέταρτη κυβέρνηση της Άνγκελα Μέρκελ.